laion/Wikipedia-Exotic huggingface dataset:
Roses (שיר של סנט ג'ון)

"Roses" (בעברית: "ורדים") הוא שיר שהוקלט על ידי הזמר האמריקאי-גיאני סנט ג'ון. השיר יצא לאור ב-22 ביולי 2016, כשיר מתוך האלבום Collection One, על ידי חברות התקליטים Godd Complexx ו-Hitco. הווידאו קליפ הרשמי של השיר הועלה ב-7 באוקטובר 2016. נכון ליוני 2020, מונה הצפיות של הקליפ עומד על למעלה מ-34.7 מיליון צפיות. Roses (בעברית: ורדים) הוא סינגל שהוקלט על ידי הזמר האמריקאי-גיאני סנט ג'ון בשיתוף הדי. ג'יי איימנבק. השיר יצא לאור ב-18 בספטמבר 2019, כסינגל שלא מתוך אלבום, על ידי חברות התקליטים Godd Complexx ו-Hitco. האודיו הרשמי שיצא עבור השיר פורסם בערוץ היוטיוב של סנט ג'ון ב-19 בספטמבר 2019, בסמוך לצאתו כסינגל. באודיו ניתן לראות את עטיפת הסינגל. נכון ליוני 2020, מונה הצפיות של הקליפ עומד על למעלה מ-93.6 מיליון צפיות. Roses, במסד הנתונים הקולנועיים IMDb (באנגלית) Roses, באתר Last.fm (באנגלית) מידע על היצירה "Roses" באתר Discogs מילות השיר "Roses" באתר Genius סרטון השיר "Roses" באתר יוטיוב מידע על הרצועה "Roses" באתר ספוטיפיי Roses (באנגלית), נבדק ב-2020-05-29 SAINt JHN - Roses [Official Music Video], נבדק ב-2020-05-29 ROSES (Imanbek Remix) (באנגלית), נבדק ב-2020-05-29 SAINt JHN - "Roses" Imanbek Remix (Official Audio), נבדק ב-2020-05-29
ז'אן אסטרוק

ז'אן אסטרוק (בצרפתית: Jean Astruc; נולד בסוב (אנ')‏, צרפת, 19 במרץ 1684 – פריז, 5 במאי 1766) היה פרופסור לרפואה במונפלייה ובפריז, שכתב את החיבור הגדול הראשון על עגבת ומחלות מין. הוא גם כתב חוברת שפורסמה בעילום שם, והיוותה חלק מהותי במקורות הניתוח הטקסטואלי הביקורתי של יצירות המקרא. אסטרוק היה הראשון שניסה להפגין, באמצעות טכניקות ניתוח טקסטואליות שהיו מקובלות בחקר הקלאסיקות החילוניות, את התיאוריה שבראשית הורכבה על בסיס מספר מקורות, גישה שנקראה כיום השערת התעודות. אסטרוק נולד לכומר פרוטסטנטי שעבר לקתוליות (אף כי בית אסטרוק היה ממוצא יהודי מימי הביניים). הוא למד במונפלייה, אחד מבתי הספר הגדולים לרפואה בראשית אירופה המודרנית. בגיל 19 פרסם את עבודת המחקר הראשונה שלו, בנושא ריקבון ופירוק, והכילה אזכורים רבים למחקרים של תומאס ויליס ורוברט בויל בנושא הריאות. לאחר סיום לימודיו במונפלייה התקבל כחבר בפקולטה לרפואה באוניברסיטת פריז. רוב פרסומיו הרפואיים נשכחו, אך עבודה שפרסם בעילום שם בשנת 1753 הבטיחה לו את התהילה והמוניטין. הספר שכותרתו: Conjectures sur les memoires originaux dont il paroit que Moyse s'est servi pour composer le livre de la Genese. Avec des remarques qui appuient ou qui éclaircissent ces conjectures ("השערות בדבר התעודות שבהן השתמש משה כדי לחבר את ספר בראשית"). הספר פורסם בבריסל, מעבר להישג ידם של הרשויות בצרפת. ההגנה שכזו נדרשה עקב הקונטרה-רפורמציה בצרפת ורדיפות ההוגנוטים שהתחוללו באזור לידתו של אסטרוק. בתקופתו של אסטרוק, סופרי האנציקלופדיה הגדולה עבדו תחת לחץ גדול ובסתר, הכנסייה הקתולית לא הייתה סובלנית לביקורת המקראית. זה היה אירוני במקצת, שכן ארסטרוק ראה את עצמו תומך באורתודוקסיה; הוא לא הכחיש שמשה חיבר את ספר בראשית, אלא הגן על טענה זו. במאה הקודמת חוקרים כמו תומאס הובס, איזאק לה פיירר (אנ') וברוך שפינוזה ערכו רשימות ארוכות של סתירות ואנכרוניזם בתורה, והשתמשו בהן כדי לטעון שמשה לא יכול היה להיות היה מחברם של כל חמשת הספרים. אסטרוק זעם על "מחלת המאה שעברה" (la maladie du dernier siecle) זו והיה נחוש להשתמש בשיטות מודרניות מהמאה ה-18 כדי להפריך את טענות המאה ה-17. הוא השתמש בשיטות שכבר התבססו היטב בחקר הכתבים הקלאסיים לצורך ניפוי והערכה של כתבי יד שונים. הוא ערך מספר טורים והקצה פסוקים לכל אחד מהם על פי מה שציין כ'תכונות מגדירות': האם פסוק השתמש במונח "יהוה" או במונח "אלוהים", והאם יש בו כפילות סיפורית (לדוגמה שני התיאורים של בריאת האדם, ושני הסיפורים של שרה נלקחת על ידי מלך זר). אסטרוק מצא ארבעה "מקורות" בספר בראשית, אותם סידר בארבעה טורים, והצהיר שכך כתב משה את ספרו במקור, בדומה לארבע הבשורות של הברית החדשה. את ארבעת המקורות שילב סופר מאוחר יותר ליצירה אחת וכך התהוו החזרות וחוסר העקביות אותם ציינו הובס, שפינוזה ואחרים. את עבודתו של אסטרוק המשיכו של מלומדים גרמנים, כאשר האקלים האינטלקטואלי בגרמניה היה אז חופשי יותר, והם היוו את היסוד לביקורת המודרנית של הברית הישנה והחדשה. מעבודותיו בארכיון המרשתת מדיה וקבצים בנושא ז'אן אסטרוק בוויקישיתוף
ג'וזף סיסקו (פירושונים)

האם התכוונתם ל... ג'וזף סיסקו (מסע בין כוכבים) – דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9" כאביו של קפטן בנג'מין סיסקו. ג'וזף ג'יי סיסקו – תת מזכיר המדינה של ארצות הברית לעניינים מדיניים בתקופתו של מזכיר המדינה הנרי קיסינג'ר.
דיוויזיית הנ"מ ה-19 (ורמאכט)

דיוויזיית הנ"מ ה-19 (בגרמנית: 19. Flak-Division), הייתה דיוויזיה של הוורמכאט במהלך מלחמת העולם השנייה. הדיוויזיה הוקמה בסיציליה ב-1 באוגוסט 1942 על בסיס חטיבת הנ"מ ה-7, והועמדה תחת פיקודו של היינריך בורכארד, ולאחר מכן הועברה לצפון אפריקה. ב-23 באוגוסט 1942, הדיוויזיה השתלטה על הנהגת כל יחידות הנ"מ שפרסו בצפון אפריקה. הדיוויזיה לחמה בקרב אל עלמיין הראשון ובקרב אל עלמיין השני, ולאחר מכן לחמה במהלך המערכה בתוניסיה עד לכניעת כוחות מדינות הציר במאי 1943. ב-1 בנובמבר 1943, הוקמה מחדש דיוויזיית הנ"מ ה-19 באתונה, ותחת פיקודה הוכפפו יחידות הנ"מ שנפרסו ביוון. בשנת 1944 הועבר מטה הדיוויזיה לסלוניקי. בסוף 1944 נסוגה הדיוויזיה לבלקן, ובסוף המלחמה לחמה הדיוויזיה בשטיריה התחתונה. היינריך בורכארד (1 באוגוסט 1942 – 21 בדצמבר 1942) גוטהרד פרנץ (21 בדצמבר 1942 – 12 במאי 1943) פאול פאפל (1 בנובמבר 1943 – 8 במאי 1945) אודות הדיוויזיה באתר lexikon-der-wehrmacht (בגרמנית)
Kill Rock 'n Roll

Kill Rock 'n Roll (בתרגום חופשי: להרוג את הרוק אנד רול) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2006. השיר הוא הסינגל השלישי מתוך האלבום החמישי והאחרון שהוציאה הלהקה, וזהו השיר היחיד באלבום שחברי הלהקה נגנו בהופעות טרם יציאת האלבום. מילות השיר, שנכתבו על ידי גיטריסט הלהקה, דארון מאלכיאן, מתייחסות לארנב שמאלכיאן דרס בנסיעה בשעת לילה (ה"רוקנרול"). מילות השיר, שנכתבו על ידי גיטריסט הלהקה, דארון מאלכיאן, מתייחסות לארנב שמאלכיאן דרס בנסיעה בשעת לילה (ה"רוקנרול"). לאחר התאונה, הזיז מאלכיאן את הרכב מהארנב, ונתן לו את השם 'רוק אנד רול'. בעוד שנראה כי המילים מתייחסות לתעשיית המוזיקה, ולצריכת הסמים המפורסמת של אנשיה שלעיתים גורמת להם למוות. כתב מאלכיאן את השיר לארנב שדרס בגלל רגשות האשמה שצפו בו אחרי האירוע. כוונת המילים "אכול את כל העשב שאתה רוצה" בפזמון היא לארנב שצריך לחיות את חייו בשלווה, מבלי לפחד מתאונות שיכולות להתרחש. סרג' טנקיאן - קלידים, שירה דארון מאלכיאן - גיטרה חשמלית, קולות שאבו אודאג'יאן - גיטרה בס ג'ון דאלמיאן - תופים מידע על הסינגל "Kill Rock 'n Roll" באתר מיוזיק בריינז מידע על היצירה "Kill Rock 'n Roll" באתר Discogs סרטון השיר "Kill Rock 'n Roll" באתר יוטיוב Songfacts, Kill Rock N' Roll - Songfacts, www.songfacts.com (באנגלית)
Mi Persona Favorita

Mi Persona Favorita (בעברית: האדם האהוב עליי) הוא סינגל מאת הזמר הספרדי אלחנדרו סאנס ושל הזמרת הקובנית-אמריקאית קמילה קביו, מאלבומו החמישי של סאנס, #ElDisco. השיר יצא ב-28 במרץ 2019 כסינגל השלישי מתוך האלבום, ולווה בווידאו קליפ שיצא לאור בערוץ ה-Vevo הרשמי של סאנס, ובוים על ידי הבמאי האמריקאי גיל גרין. המילים והלחן לשיר נכתבו על ידי סאנס וקביו. השיר הופק על ידי סאנס, אלפונסו פרס וחוליו רייס. התזמורת בשיר היא התזמורת הפילהרמונית של העיר פראג, שמנוצחת על ידי המנצח הצ'כי אדם קלמנס, שגם מנגן בפסנתר בשיר. השיר הגיע לראש המצעדים באל סלוודור, גואטמלה, ניקרגואה, פנמה וקוסטה ריקה. בקיץ 2018 הזמין סאנס את קביו למיאמי על מנת לכתוב ולהקליט את השיר, ובנוסף - לצלם את הווידאו קליפ הנלווה לו. לאחר יציאת הסינגל הגיע השיר למקום ה-22 בספרד, והגיע למעמד פלטינה לטיני בארצות הברית. בנוסף, זכה להצלחה גדולה באמריקה המרכזית, והגיע לצמרת המצעדים באל סלוודור, גואטמלה, ניקרגואה, פנמה וקוסטה ריקה. השיר הוא בלדת פופ פלמנקו. בהשתתפות חוזה מיגל קמרונה - גיטריסט פלמנקו ספרדי. הווידאו קליפ לשיר יצא לאור ב-28 במרץ 2019. הוא בוים על ידי הבמאי האמריקאי גיל גרין, שעבד בעבר עם קביו על הווידאו קליפ לשיר "Hey Ma". הקליפ מראה את קביו וסאנס מקליטים את השיר באולפן ההקלטות, בנוסף לזוגות המופיעים לסירוגין לאורך הסרטון. הווידאו מתחיל ונגמר בזוגות כשהם משתפים מה הם אוהבים בבן הזוג שלהם. הזוגות המוצגים בסרטון מייצגים מגוונים שונים - גיל, מיניות, אתניות ומראה פיזי. בנוסף, הזוגות השונים מדברים במגוון שפות - אנגלית, ספרדית וצרפתית, בנוסף לגילויי חיבה משתנים. סרטון ורטיקלי יצא לאור ב-29 במרץ 2019 בספוטיפיי. סרטון השיר "Mi Persona Favorita" באתר יוטיוב מידע על השיר "Mi Persona Favorita" באתר ספוטיפיי מידע על השיר "Mi Persona Favorita" באתר טיידל Camila Cabello On How Her Alejandro Sanz Collaboration Came Together, בילבורד, ‏27 במרץ 2019 ג'ף בנג'מין, Camila Cabello Returns To Latin-Pop With 'Mi Persona Favorita' Alongside Alejandro Sanz, פורבס (באנגלית) Music Videos – Gil Green (באנגלית) Camila Cabello & Alejandro Sanz Drop 'Mi Persona Favorita' Music Video, Entertainment Tonight (באנגלית) Alejandro Sanz & Camila Cabello - Mi Persona Favorita, ספוטיפיי, ‏30 במרץ 2019 LOS40 Music Awards:GANADORES, LOS40 פטריק ראיין, Latin Grammys: Camila Cabello, Alejandro Sanz, Rosalía, Luis Fonsi score 2019 nominations, USA TODAY (באנגלית) American single certifications – Alejandro Sanz & Camila Cabello – Mi Persona Favorita, RIAA (באנגלית) Música, El portal de, Mi Persona Favorita - Alejandro Sanz & Camila Cabello | EPDM (באנגלית אמריקאית), נבדק ב-2020-06-01
דגל בוליביה

דגל בוליביה (בספרדית: Bandera de Bolivia) הוא דגלה הלאומי של בוליביה. עיצובו הוא טריקולור בצבעי אדום, צהוב וירוק. לדגל שתי גרסאות כאשר האזרחית נטולת סמל והמדינית כוללת הטבעה של סמל המדינה. על פי המסורת מסמל הצבע האדום את אומץ לבם של החיילים הבוליביינים, הירוק פוריות והצהוב את המינרלים שבאדמת המדינה. הדגל אומץ ב-31 באוקטובר 1851. סמל בוליביה המנון בוליביה מדיה וקבצים בנושא דגל בוליביה בוויקישיתוף דגל בוליביה, באתר דגלי העולם (באנגלית) דגל בוליביה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא בוליביה. אתם מוזמנים לתרום לוויקיפדיה ולהרחיב אותו.
מייק מוסקאלה

מייקל פיטר "מייק" מוסקאלה (באנגלית: Michael Peter "Mike" Muscala; נולד ב-1 ביולי 1991) הוא כדורסלן עבר אמריקאי, אשר שיחק בעמדות הפאוור פורוורד והסנטר. כשחקן גבוה בעל יכולת קליעה טובה מעבר לקשת השלוש, תפקד לעיתים קרובות כ"סטרץ' פור". מוסקאלה נולד בעיר סנט לואיס פארק שבמינסוטה, ובשנת 2009 החל ללמוד באוניברסיטת באקנל אשר בלואיסבורג, פנסילבניה. בעונותיו השנייה והרביעית בקבוצת הכדורסל של האוניברסיטה, 2011 ו-2013, זכה בתואר שחקן העונה של "מחוז Patriot" לאחר שהוליך את קבוצתו לטורניר אליפות המכללות בפעם החמישית והשישית בתולדותיה, בהתאמה. במהלך עונתו האחרונה בליגת המכללות, בה קבע שיאי קריירה של 18.7 נקודות, 11.1 ריבאונדים, 2.3 אסיסטים ו-2.4 חסימות למשחק, הפך לקלעי המוביל בתולדות המועדון, עם 2,036 נקודות בסך הכול. בדראפט ה-NBA‏ 2013 נבחר מוסקאלה בבחירה ה-44 על ידי דאלאס מאבריקס, ומיד הועבר בטרייד לאטלנטה הוקס. משום שלא זכה לחוזה באטלנטה הצטרף לקבוצת אוברדוירו מליגת העל הספרדית, בה נשאר לשחק עד לפברואר 2014. ב-20 משחקיו בליגה הספרדית רשם ממוצעים של 14.6 נקודות ו-7.8 ריבאונדים למשחק. ב-27 בפברואר 2014 עזב את אוברדוריו וחתם על חוזה באטלנטה הוקס. בעונת 2014/2015 היה שותף להעפלתה של אטלנטה לגמר האזור המזרחי בפלייאוף, בפעם הראשונה של המועדון מזה 45 שנים. ב-28 ביולי 2018 קלע שיא קריירה של 24 נקודות בהפסד קבוצתו מול מינסוטה טימברוולבס. לאורך 5 עונותיו עם ההוקס שותף ב-243 מתוך 410 משחקי הקבוצה, ותרם 5.4 נקודות ו-3.1 ריבאונדים בממוצע למשחק. לקראת עונת 2018/2019 הועבר לפילדלפיה 76' במסגרת טרייד משולש, בו הייתה מעורבת גם אוקלהומה סיטי ת'אנדר. ב-6 בפברואר 2019, לאחר 47 משחקים בפילדלפיה, הועבר לצד וילסון צ'נדלר, לנדרי שאמט ו-4 בחירות דראפט עתידיות בטרייד ללוס אנג'לס קליפרס, בתמורה לטוביאס האריס, בובאן מריאנוביץ' ומייק סקוט. יום לאחר מכן נשלח בטרייד נוסף, ללוס אנג'לס לייקרס, תמורת איביצה זובאץ ומייקל ביזלי. ביולי 2019 חתם מוסקאלה על חוזה לשנתיים באוקלהומה סיטי ת'אנדר. בינואר 2023 חתם מוסקאלה בבוסטון . ב-13 ביולי 2024 הודיע מוסקאלה על פרישה. מדיה וקבצים בנושא מייק מוסקאלה בוויקישיתוף מייק מוסקאלה, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) סטטיסטיקות המכללות של מוסקאלה, באתר sports-reference.com רשימת הנבחרים בדראפט 2013, באתר basketball-reference.com אטלנטה מצרפת את שרודר, נוגיירה, מוסקאלה וקנינגהם, באתר הקבוצה, 28 ביוני 2013 הסטטיסטיקות של מוסקאלה בספרד, באתר basketball-reference.com סטטיסטיקות המשחק בין אטלנטה למינסוטה, באתר basketball-reference.com פילדלפיה מצרפת את מוסקאלה, באתר הקבוצה, 25 ביולי 2018 הקליפרס מצרפים את מוסקאלה, צ'נדלר ושאמט, באתר הקבוצה, 6 בפברואר 2019 הלייקרס מצרפים את מוסקאלה, באתר הקבוצה, 7 בפברואר 2019 מוסקאלה חותם על חוזה באוקלהומה סיטי, באתר הקבוצה, 10 ביולי 2019
יונאס קנודסן

יונאס היורט קנודסן (בדנית: Jonas Hjort Knudsen; נולד ב-16 בספטמבר 1992) הוא כדורגלן דני המשחק בעמדת המגן השמאלי. קנודסן התחיל את הקריירה שלו במחלקת הנוער של היירטינג, ממנה הצטרף לזו של אסביירג. בנובמבר 2009 חתם בקבוצה הבוגרת. ב-28 במרץ 2010, ערך את הופעת הבכורה שלו בקבוצה הבוגרת בהפסד 4-0 לראנס והפך לכדורגלן השני הצעיר בתולדות הקבוצה הבוגרת של המועדון. בעונת 2011/2012, הפך לשחקן הרכב לאחר עזיבתו של קווין קונבוי לניימכן. ב-31 ביולי 2015, קנודסן חתם לשלוש שנים באיפסוויץ' טאון מהפוטבול ליג צ'מפיונשיפ. ב-8 באוגוסט 2015, קנודסן ערך את הופעת הבכורה שלו בקבוצה בתיקו 2–2 נגד ברנטפורד. ב-19 באפריל 2016, קנודסן הבקיע את שער הבכורה שלו בקבוצה בתיקו 1-1 נגד פולהאם. בינואר 2019, קיבל הצעה להאריך את חוזהו שנגמר בקיץ שלאחר מכן, אך קנודסן סירב ושוחרר מהמועדון בסיום העונה. ב-20 ביוני 2019, קנודסן חתם במאלמה. ב-21 ביולי 2019, ערך את הופעת הבכורה שלו בקבוצה בתיקו 1-1 נגד סיריוס. בצעירותו, קנודסן שיחק בנבחרות הצעירות של דנמרק. ב-28 ביוני 2014, קנודסן ערך את הופעת הבכורה שלו בנבחרת הבוגרת בניצחון 0-1 נגד שוודיה. קנודסן, נכלל בסגל הנבחרת לקראת מונדיאל 2018. אסביירג הליגת הדנית הראשונה: 2011/2012 הגביע הדני: 2012/2013 אישיים כדורגלן העונה של אסביירג: 2014/2015 מדיה וקבצים בנושא יונאס קנודסן בוויקישיתוף יונאס קנודסן, באתר Transfermarkt יונאס קנודסן, באתר Soccerway יונאס קנודסן, באתר WorldFootball.net יונאס קנודסן, באתר National Football Teams יונאס קנודסן, באתר FootballDatabase.eu
גסטון סילבה

גסטון אלכסיס סילבה פרדומו (בספרדית: Gastón Alexis Silva Perdomo; נולד ב-5 במרץ 1994) הוא כדורגלן אורוגוואי בעמדת הבלם בפואבלה. סילבה התחיל את הקריירה המקצועית שלו בדפנסור ספורטינג. ב-8 בנובמבר 2011, סילבה ערך את הופעת הבכורה שלו בקבוצה הבוגרת בניצחון 0–2 נגד מונטווידאו וונדררס. ב-21 ביולי 2014, סילבה חתם לארבע שנים בטורינו מהסרייה א' תמורת 2.3 מיליון אירו. ב-18 בספטמבר, ערך את הופעת הבכורה שלו בטורינו במשחק נגד קלאב ברוז', במסגרת שלב הבתים של הליגה האירופית. ב-11 בדצמבר 2014, כבש את שער הבכורה שלו בקבוצה בניצחון 1–5 נגד פ.צ. קופנהגן. ב-18 באוגוסט 2016, סילבה הושאל לגרנדה מליגת העל הספרדית. 10 ימים לאחר מכן, סילבה ערך את הופעת הבכורה שלו בקבוצה 0–1 נגד לאס פאלמאס. ב-24 ביולי 2017, פורסם כי סילבה חתם באוניברסידד נסיונל, אך כעבור כשבוע חתם באינדפנדיינטה מליגת העל הארגנטינאית. בעקבות המקרה, תבעה נסיונל את סילבה וביוני 2018, נקבע כי על המועדון לשלם כ-1.6 מיליון דולר בגין ההעברה שלא התממשה. ב-3 בספטמבר 2020, חתם בוסקה, העולה החדשה ללה ליגה בחוזה לשנה. ב-23 באוגוסט 2021 חתם בקרטחנה מהליגה הספרדית השנייה. ב-14 ביוני 2022 סילבה חתם בפואבלה מליגת העל המקסיקנית. בצעירותו, שיחק בנבחרות הצעירות של אורוגוואי. בשנת 2011, הגיע עם נבחרת הנוער למקום השני בגביע העולם בכדורגל עד גיל 17. ב-30 באוקטובר 2014, סילבה ערך את הופעת הבכורה שלו בנבחרת הבוגרת בניצחון 0–3 נגד עומאן. סילבה, נכלל בסגל הנבחרת לקראת קופה אמריקה 2015, קופה אמריקה 2016 ומונדיאל 2018. אינדפנדיינטה גביע סודאמריקנה: 2017 מדיה וקבצים בנושא גסטון סילבה בוויקישיתוף גסטון סילבה, באתר Transfermarkt גסטון סילבה, באתר Soccerway גסטון סילבה, באתר National Football Teams גסטון סילבה, באתר FootballDatabase.eu
הדיוויזיה ה-38 (בריטניה)

הדיוויזיה ה-38 של הצבא הבריטי (וולשית) היא דיוויזיה בריטית אשר לחמה במלחמות העולם. ב-6 בינואר 1915 הוקמה הדיוויזיה ה-38, כחלק מהצבא החדש, והיא כללה בעיקר יחידות מוויילס. באפריל 1915 נשלחה הדיוויזיה לצרפת, ובקיץ 1916 היא לחמה בקרב על הסום ובקרב רכס בזנטין. בשנת 1917 לחמה הדיוויזיה בקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים עד סוף המלחמה, והיא נחשבה לאחת היחידות הכי טובות בצבא. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה. בשנת 1939 הוחלט על הכפלת כוח הצבא הבריטי, ועל בסיס הדיוויזיה ה-53 הוקמה הדיוויזיה ה-38 (וולשית). עם פרוץ מלחמת העולם השנייה גויסה הדיוויזיה, אך היא לא נשלחה לצרפת ונותרה בבריטניה. לאחר המערכה על צרפת היא שונתה לדיוויזיית רגלים וצורפה לה חטיבה שלישית. הדיוויזיה הוצבה בצפון מזרח אנגליה, על מנת להגן מפני פלישה גרמנית לבריטניה. בשנת 1944 חלקים מהדיוויזיה סייעו למבצע פורטיטיוד, ויחידותיה שימשו כיחידות תגבור עבור קבוצת הארמיות ה-21. באוגוסט 1944 פורקה הדיוויזיה, אולם בספטמבר היא הוקמה מחדש כדיוויזיית מילואים על בסיס הדיוויזיה ה-80. הדיוויזיה שימשה כדיוויזיית אימונים עבור יחידות שונות, ולאחר המלחמה פורקה הדיוויזיה. הדיוויזיה ה-38
חוסה דה חסוס קורונה

חוסה דה חסוס קורונה רודריגס (בספרדית: José de Jesús Corona Rodríguez; נולד ב-26 בינואר 1981) הוא כדורגלן מקסיקני המשחק בעמדת השוער בטיחואנה. קורונה התחיל את הקריירה שלו באטלס, ובשנת 2002 הצטרף לקבוצה הבוגרת. ב-26 בפברואר 2003, קורונה ערך את הופעת הבכורה שלו בקבוצה בניצחון 1-2 נגד אוניברסידד נסיונל. בקיץ 2004, קורונה חתם בטאקוס. שנה לאחר מכן הושאל לגוודלחרה, בה שיחק רק במסגרת גביע הליברטדורס. בסיום העונה חזר לטאקוס ב-16 ביוני 2009, קורונה חתם לשלוש שנים בקרוס אסול תמורת 2.8 מיליון אירו. ב-2 באוגוסט 2009, קורונה ערך את הופעת הבכורה שלו בליגה בניצחון 0-3 נגד אוניברסידד נסיונל. ב-25 ביוני 2023 לאחר ארבע עשרה שנה בקרוס אסול, חתם קורונה בטיחואנה. ב-27 באפריל 2005, קורונה ערך את הופעת הבכורה שלו בנבחרת מקסיקו בתיקו 1-1 נגד פולין. קורונה שימש כקפטן הנבחרת באולימפיאדת לונדון 2012, בה זכתה מקסיקו במדליית הזהב לראשונה בתולדותיה. קורונה נכלל בסגל הנבחרת בארבעה גביע הזהב, שלושה מונדיאלים, שתי אולימפיאדות, שתי קופה אמריקה ושתי גביעי קונפדרציות. קרוס אסול ליגת העל המקסיקנית: קלאסורה 2013, אפרטורה 2018 הסופר קאפ המקסיקני: 2019 ליגת האלופות של אמריקה הצפונית: 2013/2014 גביע הליגות: 2019 נבחרת מקסיקו גביע הזהב: 2009 כדורגל במשחקים הפאן-אמריקאים: 2011 כדורגל במשחקים האולימפיים: 2012 מדיה וקבצים בנושא חוסה דה חסוס קורונה בוויקישיתוף חוסה דה חסוס קורונה, באתר Transfermarkt חוסה דה חסוס קורונה, באתר Soccerway חוסה דה חסוס קורונה, באתר National Football Teams חוסה דה חסוס קורונה, באתר FootballDatabase.eu
קירגנגה

קירגנגה (באנגלית: Khirganga) הוא כפר במחוז קולו (אנ') במדינת הימאצ'ל פרדש שבהודו. הכפר ממוקם בגובה כ-3,000 מטרים מעל פני הים בעמק פרוואטי (אנ'). הכפר מבודד מכפרי האזור וההגעה לשם היא רגלית. הדרך לכפר עוברת סמוך לנהר פרוואטי (אנ'). קירגנגה הוא טרק פופולרי בקרב מטיילים ונחשב כחלק משביל החומוס. בכפר יש מעיינות חמים שנחשבים קדושים. ב-1999 נהרג עמיחי כהן כשמעד ונפל בדרך לכפר. ביולי 2007 נרצח סמוך לכפר דרור שק מטייל ישראלי בן 23. ב-21 ביולי 2009 נעלם עמיחי שטיינמץ שטייל לבדו באזור וככל הנראה נרצח. שלט במקום מותו של עמיחי כהן מדיה וקבצים בנושא קירגנגה בוויקישיתוף מסע בהודו בעקבות עמיחי - GoTravel, באתר www.gotravel.co.il מטייל ישראלי נרצח סמוך לכפר בצפון הודו, באתר ynet, 16 ביולי 2007 אמילי עמרוסי, תעלומת עמיחי שטיינמץ, באתר ישראל היום, 1 באוקטובר 2014 ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מלקולם סטורי

מלקולם סטורי (באנגלית: Malcolm Storry; נולד ב-13 בינואר 1948) הוא שחקן בריטי, הידוע מתפקידו "ילין" בסרט "הנסיכה הקסומה". סטורי נולד בעיר קינגסטון על ההול שבמזרח יורקשייר. הוא הרבה להופיע בתיאטרון, בטלוויזיה ובסרטי קולנוע. בין שאר תפקידיו היו סר פרנסיס דרייק ב"אליזבת: תור הזהב", בוטום במחזה "חלום ליל קיץ" עבור התיאטרון המלכותי הלאומי. הוא שיחק בתפקידים רבים עם הלהקה השייקספירית המלכותית, בהם פרוספרו וקאליבן במחזה "הסערה", וכן מקדאף ובנקו במחזה "מקבת'". עוד גילם סטורי את ביל אדמס בסדרה "The Knock", ואת קלייב טישל בסדרה "דוק מרטין". מלקולם סטורי, במסד הנתונים הקולנועיים IMDb (באנגלית) מלקולם סטורי, באתר AllMovie (באנגלית) מלקולם סטורי, במסד הנתונים הקולנועיים KinoPoisk (ברוסית) "20 Questions With...Malcolm Storry - Interviews - 5 Nov 2001". Whatsonstage.com. אורכב מהמקור ב-2014-02-22. נבדק ב-2017-03-18.{{cite web}}: תחזוקה - ציטוט: bot: original URL status unknown (link) Billington, Michael (2002-05-08). "The Tempest, Roundhouse, London". The Guardian. נבדק ב-2017-01-23. "Curtis Brown". www.curtisbrown.co.uk. Doc Martin (TV Series 2004– ), נבדק ב-2018-08-17
Tonight Again

"Tonight Again" (בעברית "שוב הלילה") הוא שיר שבוצע על ידי הזמר האוסטרלי, גאי סבסטיאן. השיר ייצג את אוסטרליה בהופעת הבכורה שלה, באירוויזיון 2015. השיר יצא להקרנות ב-16 במרץ 2015, וב-7 באפריל באותה השנה הוא יצא כסינגל בפלטפורמות הדיגיטליות. השיר נכתב והוקלט תוך שבוע בלבד. ב-5 במרץ 2015, במהלך מסיבת עיתונאים אשר התקיימה בבית האופרה של סידני, הכריז נציג איגוד השידור האוסטרלי (SBS), כי גאי סבסטיאן נבחר לייצג את אוסטרליה במהדורת האירוויזיון לשנת 2015. ב-16 במרץ, השיר של סבסטיאן לתחרות האירוויזיון נחשף באופן רשמי על ידי איגוד השידור האוסטרלי, באמצעות וידאו קליפ רשמי אשר הופק לשיר. Tonight Again Lyrics, azlyrics Tonight Again – Single, iTunes Eurovision Song Contest invites Australia to join ‘world’s biggest party, The Guardian, פברואר 2015 Greece select, Australia announces, Eurovoix, מרץ 2015 Australia: Guy Sebastian will fly to Vienna!, ESCToday, מרץ 2015 Hear it first: Australia's Eurovision song, איגוד השידור האוסטרלי, 16 במרץ 2015 Australian-charts.com – Guy Sebastian – Tonight Again, ARIA Top 50 Singles, סוף מרץ 2015 Austriancharts.at – Guy Sebastian – Tonight Again, Ö3 Austria Top 40, יוני 2015 Ultratop.be – Guy Sebastian – Tonight Again, Ultratip, יוני 2015 Ultratop.be – Guy Sebastian – Tonight Again, Ultratip, יוני 2015 Swisscharts.com – Guy Sebastian – Tonight Again, Swiss Singles Chart, סוף מאי 2015 CHART: CLUK Update 6.06.2015 (wk22), יוני 2015 Offiziellecharts.de – Guy Sebastian – Tonight Again, GfK Entertainment Charts RÚV - Vinsældalisti Rásar 2, RÚV, יוני 2015 Dutchcharts.nl – Guy Sebastian – Tonight Again, Single Top 100, מאי 2015 Swedishcharts.com – Guy Sebastian – Tonight Again, Singles Top 100, מאי 2015 Guy Sebastian - Tonight Again, מאי 2015
מאט שוורץ

מאט שוורץ (באנגלית: Matt Schwartz; נולד ב-26 באוקטובר 1971) הוא מפיק מוזיקלי, פזמונאי, מלחין, מעבד מוזיקלי, מתכנת, טכנאי קול, טכנאי מיקס ודי ג'יי ישראלי-בריטי. שוורץ נולד בשכונת נווה יוסף שבחיפה. הגיע ללונדון בראשית שנות ה-90. בוגר אוניברסיטת קינגסטון. בשנת 1998 החל להתרכז בקריירה שלו כמפיק מוזיקלי. בשנת 2000 הקים את חברת תקליטי הדאנס "דסטינד רקורדס". בשנת 2009 הוציא את הסינגל הדאנס האינסטרומנטלי "Heartbreak" תחת השם "אמ'בלאק". הסינגל זכה להצלחה רבה והגיע למקום הראשון במצעד שירי הדאנס של הבילבורד. בהמשך, הוציא סינגלים נוספים כדוגמת "Crash" שזכו להצלחה ניכרת והצליחו להגיע למצעד שירי הדאנס של הבילבורד אף הם. בשנת 2012 הפיק את שירה של הזמרת קיילי מינוג, "Timebomb", שהפך במהרה ללהיט והגיע למקום הראשון במצעד שירי הדאנס קלאב של הבילבורד. בשנת 2018 החל לעבוד באופן צמוד עם הזמר יאנגבלאד. בינואר יצא לאור מיני-אלבומו הנושא את שמו שהפיק שוורץ. בינואר 2019 הוציא יאנגבלאד את השיר "11 Minutes" בהשתתפות הלסי וטראוויס בארקר. השיר הופק על ידי שוורץ, הגיע למקום הראשון במצעד השירים מתחת להוט 100 וזכה במעמד פלטינה מטעם איגוד תעשיית ההקלטות האוסטרלי. שוורץ מתגורר בלונדון. מאט שוורץ, ברשת החברתית פייסבוק מאט שוורץ, באתר MusicBrainz (באנגלית) מאט שוורץ, באתר Discogs (באנגלית) מאט שוורץ, באתר Songkick (באנגלית) Info→Dissolved Girl, MASSIVEATTACK.IE (באנגלית) Latest News, Prism Sound (באנגלית) M'Black, Billboard Q&A: Yungblud Releases Self-Titled Genre-Explorative Debut EP / Ones To Watch, Ones To Watch Watch Yungblud, Halsey + Travis Barker Perform ‘11 Minutes’ Live At The iHeart Awards - News, Rock Sound Magazine (באנגלית) Halsey, Billboard
B.Y.O.B.

B.Y.O.B. (ראשי תיבות של: Bring Your Own Bombs; בתרגום חופשי: תביאו את הפצצות של עצמכם) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשי מתוך האלבום הרביעי שהוציאה הלהקה, הנושא את השם Mezmerize. בדומה לסינגל הקודם של הלהקה, "Boom!", נכתב השיר במחאה על מלחמת עיראק. שיר זה שבר את שיא הלהקה במצעד הבילבורד הוט 100 והגיע למקום ה-27. הקליפ מציג את חברי הלהקה מנגנים ברחוב, כאשר מסביבם צועדים בטורים חיילים לבושים שחור, ועטויים במסיכות שחורות עליהם מופיעות מילים "מוות", "אמת", "ציות", "רכוש" או "אלוהים". במהלך הפזמון מופיעה הלהקה במועדון לילה. לאחר הפזמון, גיטריסט הלהקה דארון צורח את המילים: "Blast off!, It's party time!, And we don't live in a fascist nation! Blast off!, It's party time!, And where the fuck are you?" ומיד פורצים החיילים לתוך המועדון ומכריחים את כולם לעטות מסכות כמוהם. בסוף הקליפ מופיעים חברי הלהקה עטויים גם הם במסכות. זמר אמריקאי בשם קייסי צ'אוס, שהתיידד עם גיטריסט הלהקה מאלכיאן, טען כי סייע בכתיבת השיר בשנת 2002, וכי מאלכיאן העניק לו זיכוי לתמלוגים בסך 2% על כך. קייסי השתמש בטיעון זה ומכר חצי ממניותיו לחברת מוזיקה, שתבעה את כספיה מהלהקה. לאחר שהגיע הסיפור לבית המשפט במנהטן, קבעו השופטים כי אין דמיון בין סגנון הכתיבה של קייסי ובין סגנון הכתיבה של שיר זה, וכי אין לו זכויות בשיר. דארון מאלכיאן - גיטרה חשמלית, שירה סרג' טנקיאן - קלידים, קולות שאבו אודאג'יאן - גיטרה בס ג'ון דאלמיאן - תופים מידע על היצירה "B.Y.O.B." באתר Discogs סרטון השיר "B.Y.O.B." באתר יוטיוב https://books.google.co.il/books?id=pxQEAAAAMBAJ&pg=PA24&redir_esc=y#v=onepage&q&f=false Morse, Steve (2005-08-26). "Pounding out a blistering attack". Boston.com. נבדק ב-2020-06-01. Judge Rules for Rock Band in 'B.Y.O.B.' Royalty Case, ‏2010-05-24 (באנגלית)